ਸੰਖੇਪ ਕਰਨ ਲਈ ਦਸਤਾਵੇਜ਼: ਇੱਕ ਹੋਰ ਸੈਲਫ਼ੀ ਜੋ ਪਹਿਲੀ ਤੋਂ ਕਈ ਸਾਲ ਬਾਅਦ ਲਈ ਗਈ, ਇਸ ਵਿੱਚ ਦੋਹਾਂ ਦੇ ਚਿਹਰਿਆਂ ਵਿੱਚ ਬਹੁਤ ਜ਼ਿਆਦਾ ਸਮਾਨਤਾ ਹੈ।

ਇਸ ਨੂੰ ਮੌਕਾ ਮੇਲ ਹੀ ਕਿਹਾ ਜਾ ਸਕਦਾ ਹੈ ਕਿ 17 ਸਾਲਾਂ ਬਾਅਦ ਉਸ ਬੱਚੀ ਨੂੰ ਆਪਣੀ ਅਸਲ ਪਛਾਣ ਬਾਰੇ ਪਤਾ ਲੱਗਿਆ।

ਕੇਪਟਾਊਨ ਦੇ ਹੀ ਜ਼ਵਾਨਸਵਾਈਕ ਹਾਈ ਸਕੂਲ ਦੇ ਟਰਮ ਦਾ ਪਹਿਲਾ ਦਿਨ ਸੀ ਅਤੇ ਮਿਸ਼ੇ ਸੋਲੋਮੋਨ ਦਾ ਸਕੂਲ ਵਿੱਚ ਆਖ਼ਰੀ ਸਾਲ।

ਉਸੇ ਦਿਨ ਸਾਲ 2015 ਵਿੱਚ, 17 ਸਾਲਾ ਮਿਸ਼ੇ ਨੂੰ ਉਸ ਦੀਆਂ ਸਹੇਲੀਆਂ ਨੇ ਸਕੂਲ ਵਿੱਚ ਆਈ ਨਵੀਂ ਕੁੜੀ ਬਾਰੇ ਦੱਸਣ ਲਈ ਘੇਰਾ ਪਾ ਲਿਆ। ਉਸ ਕੁੜੀ ਦਾ ਨਾਂ ਸੀ, ਕੈਸੀਡੀ ਨਰਸ, ਉਹ ਮਿਸ਼ੇ ਤੋਂ ਤਿੰਨ ਸਾਲ ਛੋਟੀ ਪਰ ਹਮਸ਼ਕਲ ਸੀ।

ਪਹਿਲਾਂ ਤਾਂ ਮਿਸ਼ੇ ਨੇ ਇਸ ਨੂੰ ਅਣਗੌਲਿਆਂ ਕਰ ਦਿੱਤਾ। ਪਰ ਜਦੋਂ ਬਾਅਦ ਵਿੱਚੋਂ ਦੋਵੇਂ ਆਪਸ ਵਿੱਚ ਮਿਲੀਆਂ ਤਾਂ ਮਿਸ਼ੇ ਨੂੰ ਅੰਦਰੋਂ ਲੱਗਿਆ ਕਿ ਕੁਝ ਤਾਂ ਕੁਨੈਕਸ਼ਨ ਹੈ।

ਇਹ ਵੀ ਪੜ੍ਹੋ:

ਮੈਨੂੰ ਲੱਗਿਆ ਮੈਂ ਉਸ ਨੂੰ ਜਾਣਦੀ ਹਾਂ। ਮੈਂ ਡਰ ਗਈ ਸਾਂ ਕਿ ਮੈਨੂੰ ਅਜਿਹਾ ਕਿਉਂ ਲੱਗ ਰਿਹਾ ਸੀ ਪਰ ਮੇਰੇ ਸਮਝ ਨਹੀਂ ਸੀ ਆ ਰਿਹਾ ਕਿ ਮੈਨੂੰ ਅਜਿਹਾ ਕਿਉਂ ਲੱਗ ਰਿਹਾ ਸੀ।

ਉਮਰ ਦੇ ਫਰਕ ਦੇ ਬਾਵਜੂਦ ਮਿਸ਼ੇ ਤੇ ਕੈਸੀਡੀ ਇਕੱਠਿਆਂ ਸਮਾਂ ਗੁਜ਼ਾਰਨ ਲੱਗੀਆਂ।

ਮਿਸ਼ੇ ਨੇ ਯਾਦ ਕਰਦਿਆਂ ਦੱਸਿਆ, "ਮੈਂ ਕਹਿੰਦੀ ਓਏ ਨਿੱਕੀਏ ! ਤੇ ਉਹ ਕਹਿੰਦੀ ਹਾਂ ਵੱਡੀ ਭੈਣ!" "ਕਦੇ ਕਦਾਈਂ ਮੈਂ ਉਸ ਨਾਲ ਬਾਥਰੂਮ ਜਾਂਦੀ ਤੇ ਉਸ ਨੂੰ ਕਹਿੰਦੀ ਲਿਆ ਮੈਂ ਤੇਰੇ ਵਾਲ ਵਾਹ ਦਿਆਂ, ਸੁਰਖੀ ਠੀਕ ਕਰਦਿਆਂ।"

ਜਦੋਂ ਉਨ੍ਹਾਂ ਨੂੰ ਕੋਈ ਭੈਣਾਂ ਹੋਣ ਬਾਰੇ ਪੁੱਛਦਾ ਤਾਂ ਉਹ ਕਹਿ ਛੱਡਦੀਆਂ ਕਿ 'ਸ਼ਾਇਦ ਕਿਸੇ ਹੋਰ ਜਨਮ ਵਿੱਚ, ਹੋਵਾਂਗੀਆਂ।'

ਇੱਕ ਦਿਨ ਦੋਹਾਂ ਨੇ ਇੱਕ ਸੈਲਫ਼ੀ ਲਈ ਤਾਂ ਉਨ੍ਹਾਂ ਦੇ ਦੋਸਤਾਂ ਨੇ ਪੁੱਛਿਆ ਕਿ ਤੁਹਾਨੂੰ ਪੱਕਾ ਯਕੀਨ ਹੈ ਕਿ ਤੁਸੀਂ ਗੋਦ ਨਹੀਂ ਲਈਆਂ ਹੋਈਆਂ? ਮਿਸ਼ੇ ਨੇ ਦੱਸਿਆ ਕਿ ਉਹ ਕਹਿੰਦੀਆਂ ਤੁਸੀਂ ਪਾਗਲ ਹੋ, ਨਹੀਂ!

ਫਿਰ ਮਿਸ਼ੇ ਤੇ ਕੈਸੀਡੀ ਆਪੋ-ਆਪਣੇ ਘਰੀਂ ਗਈਆਂ ਤੇ ਉਨ੍ਹਾਂ ਨੇ ਉਹ ਤਸਵੀਰ ਆਪਣੇ ਪਰਿਵਾਰਾਂ ਨੂੰ ਦਿਖਾਈ। ਮਿਸ਼ੇ ਦੀ ਮਾਂ (ਲਾਵੋਨਾ) ਜੋ ਉਸ ਨੂੰ ਰਾਜਕੁਮਾਰੀ ਕਹਿੰਦੀ ਸੀ ਉਸ ਨੇ ਵੀ ਹੈਰਾਨੀ ਜਤਾਈ ਕਿ ਦੋਵੇਂ ਕਿੰਨੀਆਂ ਇੱਕੋ-ਜਿਹੀਆਂ ਲਗਦੀਆਂ ਹਨ।

ਮਿਸ਼ੇ ਦੇ ਪਿਤਾ ਮਾਈਕਲ ਨੇ ਕਿਹਾ ਕਿ ਉਹ ਆਪਣੀ ਬੇਟੀ ਦੀ ਨਵੀਂ ਸਹੇਲੀ ਨੂੰ ਪਛਾਣਦਾ ਹੈ। ਕੈਸੀਡੀ ਦੇ ਪਿਤਾ ਦੀ ਬਿਜਲੀ ਦੇ ਸਾਮਾਨ ਦੀ ਦੁਕਾਨ ਸੀ ਜਿੱਥੋਂ ਮਿਸ਼ੇ ਦੇ ਪਿਤਾ ਕਈ ਵਾਰ ਖ਼ਰੀਦਦਾਰੀ ਕਰਦੇ  ਸਨ।

ਜਦਕਿ ਕੈਸੀਡੀ ਦੇ ਮਾਪਿਆਂ ਨੇ ਤਸਵੀਰ ਗਹੁ ਨਾਲ ਦੇਖੀ ਤੇ ਕਿਹਾ ਕਿ ਉਹ ਆਪਣੀ ਸਹੇਲੀ ਨੂੰ ਇੱਕ ਸਵਾਲ ਪੁੱਛੇ। ਫਿਰ ਜਦੋਂ ਦੋਵੇਂ ਸਹੇਲੀਆਂ ਮੁੜ ਸਕੂਲ ਵਿੱਚ ਮਿਲੀਆਂ ਤਾਂ ਕੈਸੀਡੀ ਨੇ ਪੁੱਛਿਆ "ਕੀ ਤੇਰਾ ਜਨਮ 30 ਅਪ੍ਰੈਲ 1997 ਨੂੰ ਹੋਇਆ ਸੀ?"

ਮਿਸ਼ੇ ਨੇ ਪਲਟ ਸਵਾਲ ਕੀਤਾ, "ਤੂੰ ਫੇਸਬੁੱਕ ਤੇ ਮੇਰੀ ਜਾਸੂਸੀ ਕਰ ਰਹੀ ਹੈਂ?"

ਇਹ ਵੀ ਪੜ੍ਹੋ:

ਕੈਸੀਡੀ ਨੇ ਕਿਹਾ ਨਹੀਂ ਮੈਂ ਜਾਸੂਸੀ ਨਹੀਂ ਕਰ ਰਹੀ ਮੈਂ ਤਾਂ ਬਸ ਵੈਸੇ ਹੀ ਪੁੱਛ ਰਹੀ ਹਾਂ। ਜਿਸ ਤੇ ਮਿਸ਼ੇ ਨੇ ਦੱਸਿਆ ਕਿ ਉਸਦਾ ਜਨਮ...\nਉਸੇ ਭਾਸ਼ਾ ਵਿੱਚ ਸਾਰਾਂਸ਼ ਜਿਵੇਂ doc:
ਅਪ੍ਰੈਲ 1997 ਵਿੱਚ ਵਿੱਚ ਇੱਕ ਨਰਸ ਕੇਪਟਾਊਨ ਹਸਪਤਾਲ ਵਿੱਚੋਂ ਇੱਕ ਤਿੰਨ ਦਿਨਾਂ ਦੀ ਬੱਚੀ ਨੂੰ ਲੈ ਕੇ ਬਾਹਰ ਨਿਕਲੀ। ਇਹ ਬੱਚੀ ਉਹ ਹਸਪਤਾਲ ਦੇ ਮੈਟਰਨਿਟੀ ਵਾਰਡ ਵਿੱਚੋਂ ਚੁੱਕ ਕੇ ਲਿਆਈ ਸੀ ਜਦੋਂ ਉਸ ਦੀ ਮਾਂ ਸੁੱਤੀ ਪਈ ਸੀ।